Vladimir Tšernõšev

Vladimir Tšernõšev (4. mai 1921 Narva – 23. august 1985 Tallinn) oli Eesti NSV tootmisjuht ja riigitegelane.

Ta oli pärit töölisperekonnast. 1941. aastal lõpetas ta Narvas keskkooli. Pärast juunipööret oli ta natsionaliseerimiskomitee usaldusisik Narvas. Sakslaste sissetungi ajal osales ta Narva kaitselahingutes ja Suures Isamaasõjas oli ta aastatel 1942–1945 7. Eesti Laskurdiviisi luureroodu koosseisus.

1946. aasta juunis suunati Tšernõšev tööle EK(b)P KK sõjaosakonna instruktoriks. Aasta hiljem edutati ta vastutavaks organisaatoriks. Keskkomitees teenis ta kuni 1950. aasta aprillini. 13. aprillil 1950 edutati ta 29 aasta vanuses EK(b)P Viljandimaa Komitee I sekretäriks. Pärast maakondade likvideerimist (septembris 1950) kinnitati ta EK(b)P Viljandi Rajoonikomitee I sekretäriks. Sellest ametist ta vallandati EK(b)P KK büroo otsusega 25. aprillil 1951 poliitilistel põhjustel, sest ta oli kuulunud kooliajal Noorte Meeste Kristlikusse Ühingusse ja skautide organisatsiooni.

1951. aastal saadeti ta Kirovi-nimelises Leningradi Metsatehnilises Akadeemias korraldatud metsamajandite direktorite ja peainseneride neljakuulistele kursustele. Aastatel 1951–1955 oli ta Rakvere Metsamajandi direktor.

1963. aastal lõpetas Tšernõšev Üleliidulise Metsatehnilise Kaugõppeinstituudi (õppimist alustas 1955. aastal).

Ta oli aastatel 1954–1957 Eesti NSV metsatööstuse ministri asetäitja. Aastatel 1957–1960 oli ta Eesti NSV Rahvamajanduse Nõukogu Metsa-, Puidu- ja Paberitööstuse Valitsuse juhataja asetäitja, aastatel 1960–1965 Kingissepa-nimelise Tallinna Tselluloosi- ja Paberikombinaadi direktor. Aastatel 1965–1985 oli ta Eesti NSV metsa- ja puidutööstuse ministerEESTI NSV ÜLEMNÕUKOGU PRESIIDIUMI SEADLUS
«193 Sm. V. Tšernõševi autasustamise kohta Eesti NSV Ulemnõukogu Presiidiumi aukirjaga. EESTI NÕUKOGUDE SOTSIALISTLIKU VABARIIGI ÜLEMNÕUKOGU JA VALITSUSE
TEATAJA, 3. mai 1981 Nr. 15 (577).

Ta oli 1943. aastast ÜK(b)P liige, ta on olnud EKP Keskkomitee liige.

Vladimir Tšernõšev suri 23. augustil 1985 Tallinnas ja ta maeti 28. augustil 1985 Metsakalmistulehttp://www.kalmistud.ee/haudi?filter_maetud_eesnimi=Vladimir&filter_maetud_perenimi=T%C5%A1ern%C3%B5%C5%A1ev&action=maetud&popup=0&yldotsing=1&filter_maetud_kalmistu=.

Viited

 Kirjandus 
 Eesti nõukogude entsüklopeedia 8. köide, Tallinn 1976

Kategooria:Eesti NSV ministrid
Kategooria:Eesti NSV XI Ülemnõukogu liikmed
Kategooria:EKP Keskkomitee liikmed
Kategooria:EK(b)P Viljandi maakonnakomitee esimesed sekretärid
Kategooria:EKP Viljandi rajoonikomitee esimesed sekretärid
Kategooria:Metsakalmistule maetud
Kategooria:Sündinud 1921
Kategooria:Surnud 1985